Msinga – Getuienisaksie
In 1961 begin ev David Maduma van Glencoe in die Msinga-gebied werk. In daardie tyd was Msinga 'n wyk van die NG Kerk in Afrika (later die VGKSA) Dundee-gemeente. Na meer as agtien jaar van intensiewe arbeid deur baie getroue werkers is die Msinga-gemeente uiteindelik in 1984 gestig.
Msinga Top (vakant na aftrede van ds Simon Mnisi),
Keate's Drift (vakant; bedien deur gemeentehulp, Nkazinulo Ngcobo),
Mhlumayo (bedien deur ds Lourens Schoeman en bygestaan deur gemeentehulp, Manqoba Mvelase).
Die jeug word deur middel van die Transformers in skole bereik. Hierdie 10 weke-program word deur naweek- en vakansiekampe opgevolg.
Sport-evangelisasie en basiese beradingsvaardighede vul hierdie bediening aan.
Die NG Kerkfamilie se gemeentes vanuit die Wes- en Suid-Kaap onderneem ook gereelde uitreike na die Msinga-gebied in vennootskapsverband. Studente van Tygerberg-kampus kom elke jaar na Msinga waar hulle klinieke hou en betrokke is by verskeie projekte. Foundations for Farming en Eden Foundations het ook in 2011 bygekom as vennote wat opleiers oplei, wat op hulle beurt weer vrouegroepe help om meer kos vir hulle kinders te verbou.
CMD/Usizo-takke is reeds by Pomeroy en Mhlumayo gevestig. Die takke dien as sorgsentra in die gemeenskap waar maatskaplike diens met 'n Christelike fokus aangebied word. Die Gereformeerde Gemeenten in Nederland se diensarm, Bijzondere Noden, is ook as vennoot betrokke by die opleidingsbeen van die bediening.
Bydraes is noodsaaklik ten opsigte van benodigdhede om die siekes mee te versorg, asook hulp met vervoer om by die pasiënte te kom – dit bly 'n uitdaging, omdat dit hoofsaaklik deur vrywilligers gefinansier moet word. Bydraes word aangewend vir die volgende doelwitte:
Ondersteuners word versoek om gereeld vir die bediening in Msinga te bid;
Daar is gedurig 'n behoefte aan Bybels;
Omdat Msinga 'n baie arm gemeenskap is, kan die gemeente nie die bedieningsbehoeftes befonds nie. Leraars se salarisse en reiskoste is iets wat voortdurend ondersteun moet word;
Fokus op vrouewerk skep heerlike geleenthede vir ondersteuners om betrokke te raak by die geestelike helde van Msinga;
Fokus op die jeug deur die Transformers is opwindend. Ondersteuners word versoek om betrokke te wees by die ondersteuning van jeugwerkers.